Document ID: 32007R0899

UREDBA KOMISIJE (ES) št. 899/2007
z dne 27. julija 2007
o spremembi Uredbe (ES) št. 2037/2000 Evropskega parlamenta in Sveta v zvezi s prilagoditvijo oznak ZN za nekatere snovi, ki tanjšajo ozonski plašč, in zmesi, ki vsebujejo snovi, ki tanjšajo ozonski plašč, zaradi upoštevanja sprememb kombinirane nomenklature, določene v Uredbi Sveta (EGS) št. 2658/87
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč (1), in zlasti člena 6(5) Uredbe,
ob upoštevanju naslednjega:
(1)
V kombinirani nomenklaturi za leto 2007 iz Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (2), kakor je bila spremenjena z Uredbo Komisije (ES) št. 1549/2006 (3), so bile za nekatere proizvode spremenjene oznake kombinirane nomenklature (oznake KN). Priloga IV k Uredbi (ES) št. 2037/2000 v zvezi s snovmi, ki tanjšajo ozonski plašč, in zmesmi, ki vsebujejo snovi, ki tanjšajo ozonski plašč, se nanaša na nekatere izmed navedenih oznak KN. Zato je treba to prilogo prilagoditi. Zaradi številnih sprememb in večje jasnosti je treba prilogo v celoti zamenjati.
(2)
Uredbo (ES) št. 2037/2000 je treba zato ustrezno spremeniti.
(3)
Ker je Uredba (ES) št. 1549/2006 začela veljati 1. januarja 2007, se mora tudi ta uredba uporabljati od istega datuma.
(4)
Ukrepi, predvideni s to uredbo, so v skladu z mnenjem Odbora, ustanovljenega s členom 18(1) Uredbe (ES) št. 2037/2000 -
SPREJELA NASLEDNJO UREDBO:
Člen 1
Priloga IV k Uredbi (ES) št. 2037/2000 se nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. januarja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. julija 2007

Labels: 3
1
20